ఖాజా అఫ్రిది

ఖాజా అఫ్రిది(ఆంగ్లం:Khaja Afridi)(జననం 1988 జూన్ 11) తెలంగాణ రాష్ట్రం మహబూబ్ నగర్ జిల్లాకు చెందిన గీత రచయిత, లఘు చిత్ర దర్శకుడు, జర్నలిస్ట్, సామాజిక కార్యకర్త.

 తొలినాళ్లలో 
ఖాజా అఫ్రిది 1988 జూన్ 11న సర్దార్, రహ్మత్ బేగం దంపతులకు మహబూబ్ నగర్ జిల్లా మిడ్జిల్ మండలం వల్లభురావుపల్లి గ్రామంలో జన్మించాడు. జడ్చర్ల పట్టణంలోని శాతవాహన పాఠశాలలో చదువు పూర్తి చేసిన ఖాజా, మాస్టర్స్ జూనియర్ కళాశాల నుండి ఇంటర్మీడియట్ చదివి రోడా మిస్ట్రీ కళాశాల నుండి సమాజ సేవ అంశంలో డిగ్రీ, పీజీ పట్టాలు పొందాడు. ఖాజా రచన కళాశాల నుండి మాస్ కమ్యూనికేషన్ & జర్నలిజంలో డిప్లొమా పూర్తి చేశాడు.

 కెరీర్ 

 సామాజిక కార్యకర్తగా 
ఖాజా సామాజిక సేవ అంశం చదువులో భాగంగా నేర్చుకోవడం తన వ్యక్తిత్వంపై మంచి ప్రభావం చూపిందని నమ్ముతాడు. సమాజంలో జరిగే అంశాలపై స్పందించే ధోరణి ఉన్న ఖాజా సామాజిక కార్యకర్తగా చాలా కార్యక్రమాలు నిర్వహించాడు.

షేక్ నఫీజ్ అనే అమ్మాయి కండరాల వ్యాధితో బాధపడుతూ ఉండేది, దాన్నుండి కోలుకొని చిత్రకారిణిగా తన సాధన మొదలు పెట్టి చక్కటి చిత్రాలు వేయటం నేర్చుకుంది. 2018లో ఈమెను కలవడానికి జర్నలిస్టుగా వెళ్లిన ఖాజా, ఆమె గీసిన చిత్రాలను చూసి ఆమె ప్రతిభను గుర్తించాడు. ఆ తరువాత కాలంలో ఆమె చిత్రాలకు వేదికలు కల్పించి ఆమె ప్రతిభను ప్రదర్శించటంలో సహాయం చేసాడు.

 గీత రచయితగా 
ఖాజా అఫ్రిది  సాధారణంగానే అక్షరంపై మమకారం ఉన్న వ్యక్తిగా జర్నలిస్టుగా బాధ్యతలు నిర్వహిస్తూనే గీత రచన చేస్తున్నాడు. ఇతను రాసిన సదువెందుకబ్బినాదే  అమ్మ అనే పాటతో జనాదరణ పొందాడు.
రచనలు
ఖాజా అఫ్రిది రచించిన కవిత్వ సంపుటి ‘మిరాబ్‌’ ను 2023 సెప్టెంబరు 15న హైదరాబాద్‌లోని రవీంద్రభారతి పైడి జైరాజ్‌ ప్రివ్యూ థియేటర్‌లో ఆంధ్రజ్యోతి సంపాదకుడు కె. శ్రీనివాస్ ఆవిష్కరించగా, ఈ కార్యక్రమంలో కవి యాకూబ్‌, స్కైబాబ, వేణు ఊడుగుల, మెర్సీ మార్గరెట్, మామిడి హరికృష్ణ, అన్వర్‌, సుజాత దీక్షిత్ తదితరులు పాల్గొన్నారు.
 చిత్రమాలిక 

 మూలాలు 

బయటి లింకులు


వర్గం:1988 జననాలు
వర్గం:జీవిస్తున్న ప్రజలు
వర్గం:జర్నలిజం
వర్గం:తెలంగాణ వ్యక్తులు